紐特·斯卡曼德

**紐特·阿提密斯·菲多· 斯卡曼德**（）係英國作家J·K·羅琳嘅虛構角色，佢係奇幻故事《哈利波特》小說同埋系列電影嘅衍生前傳—《》入面嘅主角。

紐特·斯卡曼德最初喺《哈利波特：神秘的魔法石》裡面提到佢係個魔法動物學家，只係提到佢就係編寫同出版奇獸飼育學教科書《怪獸與牠們的產地》嘅作者，而嗰本書成為咗霍格華茲一年級新生嘅必備教科書。不過紐特佢本人並冇正式出現喺嗰個系列嘅７輯小說同電影入面，淨係喺第１輯小說同電影入面提及到佢，同埋淨係喺《哈利波特：阿茲卡班的逃犯》戲裡面嘅劫盜地圖入面出現過嘅名。

J·K·羅琳喺2001年用咗「紐特·斯卡曼德」嚟做筆名去寫咗呢本虛構教科書嘅實體版。

2016年，艾迪·烈柏尼喺以呢本書為靈感嘅電影系列入面飾演嘅紐特·斯卡曼德，成為咗嗰個系列嘅主角。

## 角色設計
羅琳將紐特形容做一個局外人，佢話：

紐特·斯卡曼德由細細個就對魔法動物產生咗濃厚嘅興趣，最後仲做咗個魔法動物學家。佢認為自己同自己所有嘅魔法生物同埋怪獸都有極之緊密嘅聯繫，而且總係會捍衛住佢哋。

據推測，羅琳透過結合同動物有關嘅術語嚟創造角色嘅名—呢個角色嘅暱稱「紐特」係一種嘅名；佢嘅第１個中間名「」係主宰狩獵、荒野同野生動物嘅希臘女神嘅名；而佢嘅第２個中間名「」喺拉丁文入面嘅字面意思係「我相信」，強調咗斯卡曼德喺霍格華茲裡面代表忠誠嘅學院—赫夫帕夫呢個事實；而「菲多」亦都係寵物狗嘅俗稱；佢嘅姓氏「」聽落去好似魔法動物「」咁樣，呢樣嘢係魔法世界入面嘅小型火蜥蜴。

哈利·波特同斯卡曼德係兩個好唔同嘅主角人物——哈利有時魯莽、大膽、脾氣暴躁；而紐特通常保持平和同冷靜；哈利係個天生嘅領導者，喺霍格華茲結識咗成世打風都打唔甩嘅友誼，而紐特係個獨來獨往嘅人，由於佢同建立咗嘅一段親密嘅友誼但因為「困難重重嘅情況」而完咗，搞到佢總係覺得自己係個孤獨嘅人。不過，紐特同哈利亦都有相似嘅地方，因為佢哋都勇敢、謙遜、忠誠、保護弱者、同魔法部唔妥，而且兩者都為佢哋認為啱嘅嘢而戰。哈利同紐特都「被揀中」同邪惡鬥爭——哈利畀命運揀中（仲畀鄧不利多說服），極之唔情願嘅紐特亦都畀鄧不利多說服去同葛林戴華德對戰。紐特亦都有啲似妙麗·格蘭傑，因為兩者都係聰明同埋好叻推理嘅人，亦都係個改革者，而且仲係帶住「唔尋常行李箱」嘅人。

斯卡曼德最終喺蓋勒·葛林戴華德嘅倒台度發揮住重要嘅作用，斯卡曼德喺呢段時間遇到同鍾意咗佢未來嘅老婆—天娜·金坦。

## 人物性格同特徵
喺1897年2月24號响英國出世，佢係個性格內向嘅英國巫師同魔法動物學家，由於佢阿媽有飼養開嘅關係，所以令到佢由細細個開始就對魔法動物產生咗興趣，呢樣嘢亦對佢產生咗唔少嘅影響，令到佢覺得同魔法動物相處仲舒服。

### 外表

紐特·斯卡曼德係個高嘅巫師，佢啲頭髮係啡色同埋對眼係榛子咁樣嘅淺啡色。斯卡曼德幾乎總係著住佢嗰件孔雀藍色單排鈕扣嘅緊身大褸，嗰件大褸一路冚到落去佢嘅膝頭哥。斯卡曼德主要嘅著衫風格仲包括佢嘅深啡色西裝外套同埋條褲、深橙色背心、象牙白恤衫、煲呔仔同埋牛仔皮及膝皮靴，呢啲都係佢喺世界各地旅行嗰時飽經風霜嘅裝束。

作為一個魔法動物學家，斯卡曼德嘅外套入面嘅每個褸袋裡面都裝住佢嘅各種魔藥藥水同埋長生不老藥，佢總係時刻都做好晒準備。其他人偶爾都會見到佢戴住赫夫帕夫學院嘅嗰條黑黃間條羊毛頸巾。

### 性格
飾演紐特·斯卡曼德嘅艾迪·烈柏尼表達咗佢對斯卡曼德可能患咗自閉症譜系嘅睇法。斯卡曼德喺社交方面好，佢喺人類喺身邊就有啲古怪同內向，佢可以更好咁同動物聯繫，所以佢喺動物周圍感覺會更加自在。斯卡曼德同佢啲魔法動物嘅關係有時會好過佢同其他人類嘅關係。不過，斯卡曼德並唔缺乏對人類嘅同理心，因為佢相信麻瓜力量嘅信念，仲有佢同麻瓜雅各·科沃斯基嗰種非凡嘅友誼，呢個反映咗某個方面嘅阿不思·鄧不利多。

斯卡曼德唔怕表現佢嘅軟弱、脆弱又或者其他情緒出嚟。佢盡量避免暴力嘅出現，例如當佢用善良、理解同埋同情嘅天性嚟安慰受到暴力干擾嘅暗黑怨靈後生仔—魁登斯·巴波。紐特得到佢嘅前任校長阿不思·鄧不利多讚佢，因為佢總係做啱嘅事而唔會去追求權力或者榮耀。

斯卡曼德擁有科學家嘅眼光同埋對魔法生物知識嘅渴求，佢嘅動機係保護佢哋同埋教育其他人去了解佢哋。紐特對各種魔法生物好著迷—嗰啲搞到巫師同女巫覺得非常之恐懼嘅生物，呢個令佢「跌跌撞撞」咁闖入去危險嘅心臟地帶，尤其係當涉及到神秘嘅魔法生物物種嗰陣。

### 魔法能力同技巧
斯卡曼德喺符咒學方面嘅專長可以喺佢能夠响佢嘅手提箱入面施展高階嘅無痕伸展咒嚟擴大嗰度嘅內部空間嚟容納無數嚟自唔同原生棲息地嘅魔法生物嗰度睇得到。佢仲施展到氣象咒嚟創造獨立嘅自然棲息地去畀啲唔同嘅魔法生物去生存。佢甚至可以創造一個魔法泡泡嚟容納同維持住暗黑怨靈，就算喺佢嘅宿主死咗之後都係咁。佢仲可以成功咁去用跟蹤咒嚟跟蹤住天娜。

斯卡曼德對草藥學同埋治療方面特別有天份，因為佢能夠用魔法植物同魔藥嚟整啲藥—例如佢可以透過植物同埋各種樽裡面嘅嘢好快咁整咗一種藥膏出嚟去控制雅各畀咬傷之後嘅嚴重反應。斯卡曼德仲照顧魔法植物群仲熟悉佢哋嘅特性，佢將佢哋擺喺佢嘅魔法手提箱裡面屋仔嘅架上面，用嚟做架上面嘅幾盆盆栽植物。變身水被認為係一種極之難整嘅魔藥，自從斯卡曼德能夠成功咁調製到嗰種魔藥出嚟，咁就說明咗佢喺整魔藥方面亦都好熟手。

斯卡曼德嘅魔杖係由相當唔尋常嘅材料組成：魔杖嘅木頭係由熱帶酸橙樹整成，而魔杖嘅杖芯就係由貝殼同埋骨頭整成。紐特嘅幻形怪係一張辦公枱，因為佢最驚嘅就係迫不得已要喺辦公室做嘢。當作者羅琳喺Twitter上面畀粉絲問到斯卡曼德嘅護法咒形態嗰陣時，佢為咗留低懸念而冇透露到。

## 背景同相關情節
斯卡曼德喺１１歲嗰陣就入咗去霍格華茲讀書，仲派咗去赫夫帕夫學院。佢同史萊哲林學院嘅一個同級女仔建立咗親密嘅友誼，佢分享了自己對魔法動物嘅興趣同埋作為局外人嘅自卑情結。斯卡曼德同雷斯壯一齊去探索魔法動物，仲享受住彼此嘅陪伴，佢哋兩個逐漸墜入愛河。後來，莉塔嘅一項涉及嘅實驗意外咁危及到人類嘅性命。斯卡曼德為咗雷斯壯嘅行為而孭起咗責任，代替佢畀學校踢出校。斯卡曼德因為咁而對雷斯壯懷恨在心，但係心裡面仍然深愛住佢。當時斯卡曼德嘅黑魔法防禦術教授阿不思·鄧不利多由於堅持認為佢自己心愛嘅學生係無辜嘅，因為咁佢就極力咁幫紐特去辯護，不過紐特最後都被畀人踢出校，但係因為鄧不利多嘅影響而准佢保留自己嘅魔杖。

斯卡曼德大約喺1914-1918年間修業完咗仲離開學校之後，佢喺第一次世界大戰嗰陣响東部前線服役，參與魔法部一項涉及烏克蘭鐵腹龍嘅機密計劃。不過，由於嗰啲龍淨係對紐特有回應，同時佢哋試吓食咗其他嘅龍，嗰個計劃因為咁就畀人取消咗。斯卡曼德後來去到魔法部做嘢，佢先喺家庭小精靈重新安置辦公室度過咗「悶到爆」嘅兩年，佢後嚟被調去畜牲部，嗰個部門終於令佢對於魔法動物嘅知識有咗用得著嘅地方，仲憑住佢自己對魔法生物嘅了解而升職咗幾次。不過，斯卡曼德揀嘅工並唔得到佢屋企人嘅賞識。

斯卡曼德喺做咗魔法動物學家之後，佢喺1918年响嘅先生堅持同說服之下，佢接受咗對方嘅委託仲運用佢自己對魔法動物嘅廣博知識嚟撰寫同製作一本關於魔法生物嘅書—《怪獸與牠們的產地》，仲為咗呢個計劃而去到世界各地四圍遊歷嚟研究，同埋記錄低各種稀奇古怪嘅魔法生物。

### 怪獸與牠們的產地

紐特·斯卡曼德喺1926年畀霍格華茲踢咗出校之後，佢為咗將自己隻雷鳥放返去佢嘅棲息地而去到紐約做短暫嘅停留。紐特隨身帶住個魔法擴展嘅手提行李喼，裡面載住佢喺環遊世界旅程嗰陣時遇到嘅各種魔法生物。斯卡曼德嘅手提行李喼喺一連串嘅混亂事件入面意外咁同一個有抱負嘅麻瓜麵包師傅雅各·科沃斯基嘅手提喼調換咗；雅各將個手提喼打開咗，意外咁將紐特嘅魔法動物釋放咗出嚟。紐特就同雅各、美國嘅前正氣師天娜·金坦，仲有蒂娜嗰個識得用破心者嘅細妹君妮·金坦一齊合作，聯手去圍捕返晒所有走甩咗嘅魔法生物。紐特亦都面臨住嚟自嘅複雜又麻煩嘅事，不過喺雅各、天娜同埋君妮嘅幫手之下，佢仍然成功咁圍捕捉返晒所有走甩咗嘅魔法生物。當君妮透過自己嘅破心術知道咗紐特嘅過去嗰陣時，佢建議紐特繼續向前行，仲將莉塔·雷斯壯形容做「攞嘢嘅人」。

紐特後嚟遇到一個有破壞性而且情緒失常嘅闇黑怨靈嘅後生仔魁登斯·巴波，紐特就用善意同埋仁慈嚟安慰住佢。當MACUSA嘅一班正氣師攻擊魁登斯仲可能將佢殺死嗰時，紐特係唯一注意到有一縷闇黑怨靈走甩咗（呢個暗示咗魁登斯倖存死唔去）。紐特亦都揭露咗MACUSA嘅正氣師博知維·格雷夫就係衰到出晒名而且仲好危險嘅黑巫師蓋勒·葛林戴華德扮嘅；葛林戴華德跟住之後就畀人拉咗。紐特利用佢隻雷鳥去散佈一種魔藥嚟消除麻瓜對關於闇黑怨靈嘅所有記憶，嚟到去防止巫師世界嘅事暴露喺麻瓜社區入面。紐特亦都得到MACUSA嘅尊重同道歉。

紐特喺事後向雅各深情咁講再見之後，雅各就心甘情願咁踏入去遺忘藥水嘅雨入面；紐特亦都幫天娜辯護，仲幫天娜喺佢被炒魷嘅錯誤去辯護；天娜喺嗰陣時之後就返番去正氣師嘅工作崗位。

一個禮拜之後，紐特用匿名嘅方式將一啲兩腳蛇銀色嘅蛋殼送咗畀雅各嚟幫佢批到貸款去實現佢開間麵包舖嘅夢想。紐特向天娜講再見，仲應承佢會喺上去英國嘅船離開之前，親自將自己寫嘅書送畀佢。

### 葛林戴華德之罪

喺1927年，紐特·斯卡曼德嘅書《》成為咗暢銷書同埋做咗霍格華茲批准嘅教科書。同時，葛林戴華德已經逃離咗拘留。阿不思·鄧不利多偷偷哋去同紐特見面，叫佢追蹤同埋去拯救魁登斯（而家係人都知佢仲在生）。因為誤會咗紐特同麗塔·雷斯壯訂咗婚，垂頭喪氣嘅天娜於是就同某個人去拍拖，而同麗塔訂婚嗰個其實係紐特嘅阿哥忒修斯。

喺知道天娜亦都喺法國搵緊魁登斯，紐特就同重拾咗對魔法世界記憶嘅雅各一齊去咗嗰度。因為魔法部對紐特實施咗國際旅遊禁令，紐特所以就非法賄賂咗根德郡海岸嘅一個兜售港口鑰嘅人，仲直接同雅各一齊去到巴黎。佢哋兩個都跟住咗一個叫做嘅巫師，點知畀卡瑪當咗做人質。估唔到，卡瑪因為一種寄生蟲感染而冧低咗，紐特嘅寵物—透過解鎖嚟放咗佢哋３個。

紐特捉到一隻早排喺旅遊馬戲團走甩咗嘅，嗰隻嘢喺巴黎嘅街道上猖獗咁跑。佢哋３個然後將昏迷咗嘅卡瑪帶到去鄧不利多保險嘅地方—嗰度係一個由鍊金術師經營嘅地方，紐特喺嗰度抽出咗感染卡馬嘅龍蟲，所以就醫好咗佢。天娜，仲係畀紐特拖延住，而紐特因為佢所謂嘅訂婚就離開咗，之後冇幾耐，紐特就跟住佢滲入法國魔法部去揭開有關魁登斯嘅舊史。最後，紐特同天娜講同麗塔訂婚嗰個唔係佢，佢仲尷尬咁試吓向住天娜去表白，話佢自己已經鍾意咗佢，不過佢緊張咁講到「對眼好似水底嘅火」— 就好似佢哋一齊講蜥螈咁樣，而天娜嘅情感喺呢個時候重新畀人點著咗。當麗塔喺拉雪茲神父公墓嘅家族墓園嗰度坦白自己以前嘅錯嗰陣，就將魁登斯喺尤瑟夫·卡瑪嘅不破誓裡面赦免咗出嚟，紐特就以一個好朋友嘅身份去安慰悔恨嘅麗塔。紐特喺葛林戴華德追隨者嘅破壞性集會之後揀咗去加入對抗葛林戴華德嘅戰鬥，君妮同埋魁登斯喺呢段時間响心理操縱之下加入咗去葛林戴華德嘅陣營，而麗塔就犧牲咗自己條命嚟畀佢未婚夫同其他人走得甩。勒梅帶領住走得甩嘅人救咗巴黎唔使去受一場㷫合合嘅破壞。

喺喺霍格華茲嘅一個尾聲入面，紐特將佢隻玻璃獸喺葛林戴華德嗰度偷返嚟嘅一個魔法銀色樽仔獻畀鄧不利多，裡面原來就係裝住佢哋兩個喺後生嗰陣訂立嚟阻止佢哋兩個互相對決嘅，鄧不利多相信呢樣嘢可以被摧毀。

### 鄧不利多的秘密

1932年，紐特·斯卡曼德照顧過１隻有咗嘅麒麟，佢生咗孖胎。葛林戴華德嘅助手殺死咗麒麟媽咪仲捉走孖胎嘅其中一隻，葛林戴華德屠殺咗佢哋嚟得到。不過，紐特救走咗麒麟細孖仲保護佢嘅安全。

阿不思·鄧不利多委托紐特去組成同埋帶領一個組織用嚟挫敗葛林戴華德統治世界嘅計劃。紐特組成咗一個由佢阿哥忒修斯、麻瓜朋友雅各、伊法莫尼嘅符咒學教授，仲有佢嘅助手同埋尤瑟夫·卡瑪組成嘅團隊。紐特按照鄧不利多嘅命令向雅各送上一支魔杖，搞到雅各既驚訝又好開心。當葛林戴華德被判無罪，亦都畀佢去用候選人嘅身份去參加就嚟舉行嘅選舉嗰陣，紐特、雅各、拉利同埋忒修斯都好震驚。忒修斯畀葛林戴華德嘅助手嚇呆咗同綁架咗之後，紐特就潛咗入去德國嘅監獄去救返阿哥出嚟。鄧不利多喺豬頭酒吧向紐特透露咗魁登斯·波巴本來其實就係佢細佬—阿波佛·鄧不利多嘅私生子。紐特試吓去安慰內疚嘅鄧不利多，不過徒勞無功。不過紐特喺走之前同鄧不利多講佢仲有機會去糾正自己嘅錯。

紐特、忒修斯、雅各、拉利、邦蒂同埋鄧不利多去到喺嗰度舉行新嘅最高法院選舉嘅不丹，葛林戴華德喺操縱選舉嘅情況下欺騙性咁樣贏咗。不過紐特喺魁登斯幫手去揭露去揀葛林戴華德嗰隻麒麟其實已經死咗，只係透過招魂術之下嚟復活。紐特釋放咗剩低落嚟生還嘅麒麟，而呢隻麒麟揀咗葛林戴華德嘅對手桑托斯做新嘅至高無上嘅領袖。就喺佢同鄧不利多嘅血盟畀一連串嘅咒語打破之前，畀人打敗咗又好嬲嘅葛林戴華德就走咗去。鄧不利多衷心咁多謝紐特嘅所有嘅幫手；阿波佛接受咗就快死得嘅魁登斯，然後帶咗佢返屋企。當君妮後悔加入葛林戴華德仲放棄黑暗嗰邊嗰陣，佢就同雅各結婚。紐特就以雅各嘅伴郎身份去出席佢哋嘅婚禮。紐特喺嗰度見到佢鍾意嘅天娜亦都高興到無嘢講到，佢哋兩個重聚仲一齊出席婚禮。

### 後嚟嘅生活
紐特同天娜喺全球巫師戰爭完咗之後嘅某個時候結婚。紐特喺做嘢上為魔法部整咗個狼人登記冊同埋實驗性嘅繁殖禁令，佢仲幫做嘢。紐特做咗魔法動物界領域嘅權威，而佢寫嘅《怪獸與牠們的產地》喺出版之後非常咁暢銷，仲做咗霍格華茲１年級新生嘅必備教科書。除咗呢個之外，紐特仲寫咗本啱後生讀者嘅書《》。

紐特·斯卡曼德喺1979年憑住佢喺魔法動物學方面嘅貢獻而獲頒授二等梅林勳章，有１款朱古力蛙卡片亦都用佢個名嚟命名。

紐特·斯卡曼德就好似《哈利波特：阿茲卡班的逃犯》裡面所講咁樣，佢喺1993年或1994年因為唔知咩原因而曾經去過霍格華茲，佢個名亦都因為咁而出現喺劫盜地圖上面。紐特·斯卡曼德喺1990年代退休之後，佢就同佢老婆蒂娜住喺多塞特郡。

紐特·斯卡曼德同佢老婆天娜有兩個孫仔，其中１個係職業博物學家，後尾娶咗露娜·羅古德做老婆。冇幾耐之後，紐特有咗曾孫—羅夫同埋露娜嘅孖仔—同埋。紐特·斯卡曼德截至2017年仍然「過得好好」。

## 電影描繪
紐特·斯卡曼德嘅角色喺電影系列入面係由艾迪·烈柏尼去做。不過喺嗰陣之前，即係2015年3月左右，有啲關於麥·斯密畀人揀中嘅不實謠言就被炒作。最後，艾迪·烈柏尼最終落實咗做呢個角色。羅琳同就話艾迪·烈柏尼係佢哋做紐特·斯卡曼德呢個角色嘅「首選亦係唯一嘅選擇」。大衛·海曼就話：

烈明尼喺好多唔同嘅設計入面親自揀咗佢角色支魔杖，因為佢鍾意嗰支魔杖「非常簡單」，而且由「有機材料整成」。烈明尼參與咗兩次喺《》上面關於護法咒嘅測驗，仲兩次都攞到相同嘅結果—佢嘅護法咒係。喺《怪獸與葛林戴華德之罪》裡面，少年時期嘅紐特·斯卡曼德係由英國兒童演員嚟飾演。

## 迴響同評價
紐特·斯卡曼呢個角色攞到唔同嘅評價。
* 《》喺佢哋嘅「最鍾意嘅《哈利波特》角色」名單入面選佢做第１５位，話紐特好快就將自己確立做「非常與眾不同嘅英雄人物」。
* 文化評論家就讚呢個角色，話佢「展現出一種令人耳目一新嘅非典型男子氣概」。
* 嚟自《》嘅話比起哈利·波特，佢更加鍾意紐特·斯卡曼德，仲話：「唔好誤會我嘅意思，哈利仍然係我心入面嘅摯愛...但喺對我最鍾意嘅角色去排名嗰時，用蜥蜴嚟做個名嘅人絕對係最拿手嘅。」
* 《Looper》嘅一個編輯贊同紐特嘅角色性格點樣去幫赫夫帕夫學院「行入去聚光燈下面」。
* 《衛報》嘅評論員好欣賞紐特·斯卡曼德嘅性格，仲話：「所有內彎嘅角度同埋口窒窒嘅熱情，（斯卡曼德）畀呢個角色嘅大禮係一種嚴重嘅怕羞」。

喺成個系列電影入面飾演紐特·斯卡曼德嘅演員—艾迪·烈柏尼，佢嘅演出亦都攞到好評。佢憑住電影《怪獸與牠們的產地》入面嘅角色攞到《》嘅「最佳男主角」。不過，好多評論家都強烈反對紐特嘅性格。嚟自《》嘅寫話：「...佢就係咁樣嘅孤立同埋孤僻，以至到佢喺電影前半個鐘裡面，當我哋真係需要佢帶住我哋四周圍走嗰陣時，佢幾乎冇喺友好嘅茫然入面改變佢嘅面部表情。」

《》嘅就將紐特·斯卡曼德形容做「一啲魅力都冇」；《》嘅批評紐特·斯卡曼德點樣「被還押去到佢自己特許經營權嘅邊緣」。

## 註



## 外部連結
* Newton Scamander - 哈利波特 Wiki  
* J · K · 羅琳對《怪獸與牠哋嘅產地》嘅訪談